b"\n_START_ARTICLE_\nHabitation Extension Module\n_START_PARAGRAPH_\nEls Habitation Extension Modules (HEM) s\xc3\xb3n propostes cancel\xc2\xb7lades de m\xc3\xb2duls espacials fabricats pel Regne Unit dissenyats per connectar el Node 3 (Tranquility) de l'Estaci\xc3\xb3 Espacial Internacional. Va ser concebut per un consorci d'enginyers i cient\xc3\xadfics liderats per Mark Hempsell, enginyer aeron\xc3\xa0utic a la Universitat de Bristol._NEWLINE_La proposta no t\xc3\xa9 suport formal del govern brit\xc3\xa0nic, fins al gener de 2008, per\xc3\xb2 es va preveure que si si es pens\xc3\xa9s a finan\xc3\xa7ar els m\xc3\xb2duls seria llan\xc3\xa7at en algun moment del 2011._NEWLINE_El prop\xc3\xb2sit dels m\xc3\xb2duls \xc3\xa9s proporcionar una pres\xc3\xa8ncia formal brit\xc3\xa0nica en el projecte de l'ISS, que fins ara ha estat inexistent (Gran Bretanya no \xc3\xa9s un soci independent l'ISS, i no contribueix a l'ESA). M\xc3\xa9s espec\xc3\xadficament, els dos m\xc3\xb2duls proporcionarien 100 metres c\xc3\xbabics m\xc3\xa9s a l'estaci\xc3\xb3 amb una millorada protecci\xc3\xb3 contra la radiaci\xc3\xb3, i permetre a les tripulacions d'astronautes una major quantitat de vida social i personal a bord de la plataforma._NEWLINE_Els dos m\xc3\xb2duls s\xc3\xb3n anomenats HEM 'C' i HEM 'D'. HEM 'C' est\xc3\xa0 dissenyat per contenir una cambra d'oficials amb la disposici\xc3\xb3 d'una pantalla d'audiovisuals amb una taula central per a reunions en grup i confer\xc3\xa8ncies amb la Terra. El HEM 'D' contindria una zona per dormir i funcionalitats personals millorades. El HEM 'D' es caracteritza amb sis compartiments separats cadascun contenint una petita zona per dormir (0,9 per 2 metres), un escriptori plegable, i un petit espai per a efectes personals i altres objectes. Des del punt de vista de la privacitat personal, s'assegura a cada membre de la tripulaci\xc3\xb3 d'una \xc3\xa0rea que es pugui tancar una porta i ser totalment privat de la resta de la tripulaci\xc3\xb3, on poden vestir-se i desvestir-se, o realitzar altres actes de car\xc3\xa0cter personal._NEWLINE_El cost estimat dels m\xc3\xb2duls \xc3\xa9s de \xc2\xa3600 milions, amb una durada de 6 o 7 anys i tenint en compte els costos de construcci\xc3\xb3, llan\xc3\xa7ament i manteniment."